L'Ajuntament de Sagunt col·loca una placa commemorativa en honor a Marianet on tenia el seu quiosc
05 de juliol 2021

![Imagen 1](/media/q15fj1if/78-c_grupom1.jpg)![Imagen 2](/media/cw3idgo2/78-c_placam2.jpg)

Fa uns mesos, a partir de la proposta per part de la ciutadania de posar-li el nom de ‘Marianet’ (Mariano Rochina Albert), a un carrer del municipi de Sagunt a través del procés de participació ciutadana, l'Ajuntament va exposar la proposta en el ple ordinari i es va acordar per votació municipal col·locar una placa en el seu honor. La ubicació de la placa és el lloc on Marianet tenia el seu emblemàtic quiosc, concretament en la façana lateral de l'Auditori Joaquín Rodrigo de Sagunt. Així mateix, Mª José Carrera va entregar un ram de flors a la família.   

  

A l'acte de descobriment de la placa van assistir la primera tinenta d'alcalde, Mª José Carrera; el regidor de Serveis Socials, Alejandro Sotoca; el regidor d'Educació, José Manuel Tarazona; el regidor de Manteniment, Pepe Gil; el regidor Sergio Muniesa i tota la família, amics i veïns de la localitat que apreciaven Marianet. 

  

![Imagen sin texto alternativo.](/media/0wjlhzfa/78-c_cuerpo.jpg)  

  

La primera tinenta d'alcalde i regidora de Promoció Econòmica, Mª José Carrera, ha agraït l'assistència de tota la família a l'acte i ha manifestat que este homenatge a Marianet era més que merescut: «**Hui estem en un lloc molt emblemàtic per a fer-li un xicotet homenatge a Marianet. Els que ja tenim una certa edat, sabem qui era Marianet, una persona entranyable, sempre amb un somriure en la boca i sempre et tractava amb moltíssima educació. Qui no ha vingut ací, a la paret que millor li representa, al seu quiosquet de color blau? Bé quan anàvem al Musical a veure pel·lícules o quan quedàvem en el banc llarg o en els Lleons. Ací els que teníem una certa edat sabem qui era i és un dia molt emocionant per a nosaltres. Considere que era una bellíssima persona i des de la part que ens toca com a Ajuntament de Sagunt sentim que era molt merescut fer-li este homenatge**». 

Per la seua banda, la neboda de Marianet, Vicen, ha mostrat el seu agraïment: «**Estem molt agraïts per este homenatge perquè és un sinònim de recordar-lo i d'afecte. Donar les gràcies a l'Ajuntament i a tots els assistents. Tant de bo ell l'haguera pogut veure també perquè estic segura que hauria sigut un dia molt important per a ell**».  

  

![Imagen sin texto alternativo.](/media/hsjlhbd5/78-c_foto.jpg) 

  
  

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-col-loca-una-placa-commemorativa-en-honor-a-marianet-on-tenia-el-seu-quiosc/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-col-loca-una-placa-commemorativa-en-honor-a-marianet-on-tenia-el-seu-quiosc/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-col-loca-una-placa-commemorativa-en-honor-a-marianet-on-tenia-el-seu-quiosc/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-col-loca-una-placa-commemorativa-en-honor-a-marianet-on-tenia-el-seu-quiosc/)